
_START_ARTICLE_
Project Gutenberg
_START_PARAGRAPH_
Project Gutenberg (eller Projekt Gutenberg) er et internationalt, idealistisk initiativ for at tilbyde gratis elektroniske udgaver af ældre litteratur, som er under public domain._NEWLINE_Project Gutenberg blev grundlagt af Michael Hart i 1971. Blandt dets første digitaliseringer var USA's uafhængighedserklæring udgivet i december 1971. I marts 2009 var der mere end 28.000 bøger på sitet. Man finder også et mindre antal dansksprogede værker i Project Gutenberg._NEWLINE_I de seneste år er de fleste elektroniske tekster produceret af det auxillære Project Gutenberg's Distributed Proofreaders (PGDP), et community website, hvor indscannede faksimile-billeder af bogsider præsenteres sammen med OCR-tekst, som frivillige kan korrekturlæse.